Source: http://www.ulpianus.sk/novinky/us-sr-zakon-o-nadobudani-vlastnictva-polnohospodarskeho-pozemku-je-protiustavny/
Timestamp: 2018-12-12 16:14:15+00:00
Document Index: 1620183

Matched Legal Cases: ['súd ', 'čl. 125', 'čl. 1', 'čl. 2', 'čl. 12', 'čl. 13', 'čl. 20', 'čl. 125', 'čl. 1', 'čl. 2', 'čl. 12', 'čl. 13', 'čl. 20', 'čl. 35', 'čl. 55', '§ 4', '§ 5', '§ 6', 'čl. 1', 'čl. 13', 'čl. 20', '§ 32']

ÚS SR: Zákon o nadobúdaní vlastníctva poľnohospodárskeho pozemku je protiústavný | Ulpianus - interaktívne právnické komentáre
Ústavný súd Slovenskej republiky na neverejnom zasadnutí pléna 14. novembra 2018 rozhodol vo veci vedenej pod sp. zn. PL. ÚS 20/2014 o návrhu skupiny 40 poslancov Národnej rady Slovenskej republiky na začatie konania podľa čl. 125 ods. 1 písm. a) Ústavy Slovenskej republiky o súlade zákona č. 140/2014 Z. z. o nadobúdaní vlastníctva k poľnohospodárskemu pozemku a o zmene a doplnení niektorých zákonov v znení neskorších predpisov s čl. 1 ods. 1 prvou vetou v spojení s čl. 2 ods. 2, čl. 12 ods. 1 a 2, čl. 13 ods. 3 a 4 a čl. 20 ods. 1, 2 a 4 Ústavy Slovenskej republiky a návrhu skupiny 33 poslancov Národnej rady Slovenskej republiky, zastúpenej advokátom Mgr. Andrejom Gunárom, Advokátska kancelária, Panenská 6, Bratislava, na začatie konania podľa čl. 125 ods. 1 písm. a) Ústavy Slovenskej republiky o súlade zákona č. 140/2014 Z. z. o nadobúdaní vlastníctva k poľnohospodárskemu pozemku a o zmene a doplnení niektorých zákonov v znení neskorších predpisov s čl. 1 ods. 1, čl. 2 ods. 2, čl. 12 ods. 1 a 2, čl. 13 ods. 3 a 4, čl. 20 ods. 1, 2 a 4, čl. 35 ods. 1 a 2 a čl. 55.Ústavy Slovenskej republiky nasledovne:
1. Ustanovenia čl. I § 4, § 5 a § 6 zákona č. 140/2014 Z. z. o nadobúdaní vlastníctva k poľnohospodárskemu pozemku a o zmene a doplnení niektorých zákonov v znení neskorších predpisov n i e s ú v s ú l a d e s čl. 1 ods. 1, čl. 13 ods. 4 a čl. 20 ods. 1 Ústavy Slovenskej republiky.
2. Vo zvyšnej časti návrhu skupiny 40 poslancov Národnej rady Slovenskej republiky a návrhu skupiny 33 poslancov Národnej rady Slovenskej republiky n e v y h o v u j e . Podľa § 32 ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov k 1. bodu výroku rozhodnutia a k nemu príslušnej časti odôvodnenia pripájajú odlišné stanovisko sudcovia Ivetta Macejková, Milan Ľalík a Peter Brňák.
Ukazuje sa, že pochybnosti o ústavnosti tohto zákona, upravujúceho osobitné postupy pri nadobúdaní agropozemkov boli dôvodné.
Kauzu budeme sledovať a okamžite po zverejnení rozhodnutia prinesieme rozbor dôvodov.
Ján Juríček|právnik od roku 0
A teraz to podstatné; mne katastrálny odbor OÚ Lučenec, odmietol zapísať 0,7 ha lazníckej pôdy do katastrálnych operátov, ako mám teraz postupovať ?
Môj kontakt : look@jupo.sk
06.12.2018 o 14:08:24Reagovať